A TESTÜLET MŰKÖDÉSE
A Testület alkotta meg az Adománygyűjtő Szervezetek Etikai Kódexét, és jogosult annak módosítására. Tevékenysége során népszerűsíti az Etikai Kódexet, az adománygyűjtés és átláthatóság aktuális kérdéseiről véleményt nyilváníthat, állásfoglalásokat tehet közé. Létrehozhat céljai elérését segítő szerveket, testületeket, melyeknek működését felügyeli. Az Adománygyűjtő Szervezetek Önszabályozó Testülete önszerveződő csoport, bejegyzett formája nincsen. Legfőbb döntéshozó szerve a taggyűlés. Jelenleg működő szervei a Vezetőség, az Etikai Bizottság és a Kezelőszerv. Ezek ugyancsak a Testületneka Taggyűlésnek tartoznak beszámolási kötelezettséggel.
 
Taggyűlések rendje
 
A Testület minden évben legalább egy taggyűlést tart. 
A taggyűlést a Kezelőszerv hívja össze. Ezen felül taggyűlést bármelyik tag kezdeményezhet, ha azzal a tagok több, mint 50%-a egyetért. 
 
Szavazási rend
 
A taggyűlés akkor határozatképes, ha a tagok legalább fele jelen van. 
A tagok az ülésen telefon-konferencia, Internetes konferencia eszköz útján, vagy más ehhez hasonló kommunikációs eszköz révén is részt vehetnek, amennyiben ezen eszközök lehetővé teszik, hogy minden résztvevő személy megfelelő módon hallja egymást. Az ilyen módon történő részvételt úgy kell tekinteni, mintha tag személyesen vett volna részt az ülésen.
A szavazás egyszerű többséggel zajlik le. A szavazás jegyzőkönyvét a Testület Kezelőszerv a Működés/Jegyzőkönyvek menüpontban teszi közzé. 
 
Határozat ülés tartása nélkül, írásbeli határozathozatal
 
A Taggyűlésestület írásos formában is elfogadhat határozatokat, taggyűlés megtartása nélkül. A felmerült  határozattervezetet a Kezelőszerv e-mail útján továbbítja a Testület tagjainak a kézhezvételtől számított három (3) munkanapos válaszadási határidő kitűzésével. A Testület tagjai elektronikusan adhatják le szavazatukat. A tag szavazata akkor érvényes, ha az legkésőbb a határozat tervezetének kézhezvételétől számított harmadik (3.) munkanapon beérkezik. A Kezelőszerv a tervezet kézbesítésétől számított harmadik (3.) munkanap lejártát követően további három (3) munkanapon belül értesíti a tagokat a szavazás eredményéről.
 
Döntési kör
 
A Testület Taggyűlés létrehozhat a működéséhez szükséges szerveket és meg is szűntetheti azokat, valamint ezen szervek tagjait le is válthatja. A Testület Taggyűlés választja meg, illletve hívhatja vissza a Vezetőség és az Etikai Bizottság tagjait is. A Testület Taggyűlés hagyja jóvá a működéssel kapcsolatos szabályzatokat is, beleértve jelen szabályzatot is. A Testület az Etikai Kódexen és jelen szabályzaton kívül az alábbi szabályzatokkal rendelkezik:
 
- Etikai Bizottság működési rendje
- Az Etikai Kódexnek való megfelelés vizsgálata
- Éves szolgáltatási díj és monitorozási költség

A Taggyűlés hatáskörébe tartoznak továbbá a Testületet érintő stratégiai szintű döntések meghozatala.
 
Vezetőség

A Vezetőség feladata a Testület működését érintő, de nem a Taggyűlés hatáskörébe tartozó döntések meghozatala.
A Vezetőség létszáma 5-7 fő.
A Vezetőségi tagok megbízatása 3 évre szól, mely 2 alkalommal hosszabbítható meg.
[bookmark: _GoBack]A Vezetőség évente várhatóan 4 alkalommal ülésezik (személyesen vagy elektronikus formában), az ülést a Kezelőszerv vagy a Vezetőség bármely két tagja hívhatja össze. A vezetőség határozatképes, ha tagjainak legalább 50% jelen van, a vezetőség döntéseit legalább 2/3-os többségi szavazati aránnyal hozhatja meg.

A Vezetőség hatáskörébe tartozik

-	Szakmai állásfoglalások az adományozást/átláthatóságot érintő ügyekben (pl. jogszabályalkotás)
-	Döntéshozatal kommunikációs aktivitások kapcsán, melyek célja a Testület ismertségének/elismertségének növelése
-	Olyan projektek/együttműködések megvitatása/előkészítése, melyek támogatják a Testület céljait, és általában az alaptevékenységhez képest többlet erőforrást (munka/pénz) igényelnek 
-	Egyéb felmerülő kérdések, melyek nem tartoznak a Taggyűlés hatáskörébe

Vezetőségi döntés blokkolása

A Vezetőségi döntésekről a Testület tagjait a Kezelőszerv tájékoztatja. Amennyiben valamely döntéssel kapcsolatosan a Testület bármely tagja részéről ellenvélemény merül fel, az érintett tag az tájékoztatást követő munkanap végéig kérheti, hogy az adott kérdésben elektronikus taggyűlési szavazás történjen. Amennyiben az elektronikus szavazáson a Testület tagjainak minimum 20%-a Vezetőségi döntés ellen szavaz, abban az esetben az adott Vezetőségi döntés érvényét veszíti.

Kezelőszerv
 
Olyan jogi személy, mely  a Testület felkérésére a Testület működésével kapcsolatos szervezési, kommunikációs, gazdasági és adminisztrációs feladatokat végzi és ezekről rendszeresen beszámol a Vezetőség, az Etikai Bizottság illetve a Testületi Ülés felé. 
 
A Kezelőszerv (egy nyilvános pályázat és a Testület döntése alapján) a Civil Iránytű Alapítvány.
 
Szóvivők
 
A Testület a tagok nyilvános - elsősorban médiában történő – megszólalásaihoz szóvívőt vagy szóvívőket alkalmazválaszthat. A szóvívők személyét a Vezetőség jelöli ki. A szóvívők az Etikai Kódexben szereplőket illetve egyes ügyekben a Testület által közösen elfogadott álláspontot képviselhetik megszólalásaik során.
 
Megszűnés
 
A Testület megszűnik, ha egyöntetű szavazás eredményeképpen kimondja saját megszűnését, valamint, ha a tagok száma 3 alá csökken.

